bse
 సవాళ్లు ఎన్ని ఎదురైనా 4500% రిటర్నులు!
న్యూఢిల్లీ, నవంబరు 28: మార్కెట్లలో అనిశ్చితి, నోట్లరద్దు, అమెరికా అధ్యక్ష ఎన్నికల్లో ట్రంప్‌ ఎన్నిక, ఫెడ్‌రిజర్వు వడ్డీరేట్ల పెంపుసంకేతాలు మార్కెట్లకు ప్రతిబంధకం అయనప్పటికీ స్టాక్‌ మార్కెట్లలో కొన్ని కంపెనీల స్టాక్స్‌ గడచిన ఐదేళ్లలో 4500శాతం రిటర్నులు ఇచ్చాయి. బిఎస్‌ఇలోని ఎగ్రూప్‌ స్టాక్స్‌లో లక్ష రూపాయలు పెట్టుబడులు పెటిడే ఐదేళ్లు గడిచేసరికి 46 లక్షల రూపాయలకు చేరాయి. అంజంతా ఫార్మాలో 2011 డిసెంబరు 30వ తేదీ లక్ష రూపాయలు పెట్టుబడులు పెడితే ఐదేళ్లు గడిచేసరికి నేటికి 46 లక్షలు అవుతాయని దీనివల్ల స్టాక్స్‌ రాబడులు 4500శాతంపెరిగినట్లు ఇన్వెస్టర్లు అంచనాలు వేస్తున్నారు. అదే తరహాలో మార్క్‌సన్స్‌ఫార్మా,అలెంబిక్‌ ఫార్మా, అరబిందోఫార్మా, వక్రంగీ, సియట్‌ కంపెనీలు 2397.11శాతం, 1727.08శాతం, 1637.87శాతం, 1561.23శాతం, 1478.59శాతం చొప్పున ఈఐదేళ్లలో పెరిగాయి. ఇతర సంస్థ ల పరంగా చూస్తే అతుల్‌, బజాజ్‌ ఫైనాన్స్‌, ఐషర్‌మోటార్స్‌, ఫినోలెక్స్‌కేబుల్స్‌, నాట్కో ఫార్మా వంటివి వెయ్యిశాతం రిటర్నులు ఇచ్చా యి. 2011డిసెంబరు 30వ తేదీ నుంచి 2016 నవంబరు 25 కాలం మధ్యలో ఈ కంపెనీల స్టాక్స్‌ మంచి ఫలితాలిచ్చాయి. ఐఐ ఎఫ్‌ఎల్‌ హోల్డింగ్స్‌, ఫస్ట్‌సోర్స్‌ సొల్యూ షన్స్‌, ఎస్‌ ఆర్‌ఎఫ్‌, బ్రిటానియా, టివిస్‌ మోటార్‌, బజాజ్‌ ఫిన్‌సెర్వ్‌, టాటా ఎలిక్స, మదర్‌సన్‌సుమి, పివిఆర్‌ ఇండస్ట్రీస్‌, అమర్‌ రాజా బ్యాటరీస్‌, ఫినోలెక్స్‌ కేబుల్స్‌, కజారి యా సిరమిక్స్‌, జెకెలక్ష్మి, సిమంఎట్‌ వంటివి 500శాతంనుంచి 900శాతం రిటర్నులు ఇచ్చినట్లు ధృవపడింది.
ఇతరత్రాచూస్తే ఎంఎంటిసి, జైప్రకాష్‌ పవర్‌ వెంచర్స్‌, అలోక్‌ ఇండస్ట్రీస్‌, జైప్రకాష్‌ అసోసియేట్స్‌, జిందాల్‌ స్టీల్‌ అండ్‌ పవర్‌, జేపీ ఇన్‌ఫ్రా టెక్‌, అదాని ఎంటర్‌ప్రైజస్‌;యూనిటెక్‌ కంపెనీ లు 70 నుంచి 92శాతం మార్కెట్‌ విలువల్లో పతనం అయ్యాయి. అంటే ఈ ఐదేళ్లలోను రాబడులు దిగజారాయి. టెలికాం మేజర్‌ సంస్థలు భారతి ఎయిర్‌టెల్‌, ఐడియా సెల్యులర్‌, రిలయన్స్‌ కమ్యూ నికేషన్స్‌ 10.18శాతం, 12.26శాతం, 49.82శాతం దిగజారాయి. టాటాగ్రూప్‌ కంపెనీల స్టాక్స్‌ మాత్రం సానుకూల రిటర్నులు ఇచ్చాయి. ఈ ఐదేళ్లకాలంలో టాటా ఎలిక్స, వోల్టాస్‌, టాటా కమ్యూ నికేషన్‌ సర్వీసెస్‌, టాటామోటార్స్‌ వంటివి 610.40శాతం, 308.57శాతం, 201.51శాతం, 156.78 శాతం ఈ ఐదేళ్లకాలంలో వృద్ధిని నమోదు చేసినట్లు విశ్లేషణలు స్పష్టం చేస్తున్నాయి.